ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രി മുദ്ര യോജനയ്ക്ക് കീഴിലുള്ള ശിശു ലോണുകള്ക്ക് ഒരു വര്ഷത്തേക്ക് 2 ശതമാനം പലിശയിളവ്
വായ്പയുടെ കൃത്യമായ തിരിച്ചടവിനു പ്രോത്സാഹനം
കോവിഡ് 19 കാലത്തെ നഷ്ടം പരിഹരിക്കാന് ചെറുകിട വ്യവസായങ്ങള്ക്കു പദ്ധതി സഹായകമാകും
പ്രധാനമന്ത്രി മുദ്ര യോജനയ്ക്ക് കീഴിലുള്ള എല്ലാ ശിശു ലോണുകള്ക്കും 2 ശതമാനം പലിശയിളവ് നല്കാന് പ്രധാനമന്ത്രി ശ്രീ. നരേന്ദ്ര മോദിയുടെ നേതൃത്വത്തില് ചേര്ന്ന മന്ത്രിസഭാ യോഗം തീരുമാനിച്ചു. ഒരു വര്ഷത്തേക്കാണ് പലിശയിളവ്.
2020 മാര്ച്ച് 31ന് അടച്ചു തീര്ക്കേണ്ട വായ്പകള്ക്കാണ് ഇളവ് ബാധകം. റിസര്വ് ബാങ്ക് ഓഫ് ഇന്ത്യയുടെ മാര്ഗനിര്ദേശങ്ങള് പ്രകാരം
പദ്ധതി പ്രാബല്യത്തിലുള്ള കാലയളവിലും 2020 മാര്ച്ച് 31നും നിഷ്ക്രിയ ആസ്തി അല്ലാത്ത വായപ്കള്ക്കും ഇളവു ലഭിക്കും.
അക്കൗണ്ടുകള് എന്.പി.എയില്നിന്ന് സക്രിയ ആസ്തി ആകുന്ന മാസം തൊട്ട് എന്.പി.എ. വിഭാഗത്തില് പെടാത്തവയായി തുടരുന്ന മാസങ്ങളില് പലിശയിളവു ലഭിക്കും. വായ്പ കൃത്യമായി തിരിച്ചടയ്ക്കുന്നവര്ക്ക് ഇതു ഗുണകരമാകും.
പദ്ധതിക്കായി ചെലവാകുമെന്നു കണക്കാക്കുന്ന 1542 കോടി രൂപ കേന്ദ്ര ഗവണ്മെന്റ് ലഭ്യമാക്കും.
പശ്ചാത്തലം
ആത്മ നിര്ഭര് ഭാരത് അഭിയാനു കീഴില് സൂക്ഷ്മ, ചെറുകിട, ഇടത്തരം വ്യവസായങ്ങള്ക്ക് സാമ്പത്തിക സഹായം നല്കാനാണു പദ്ധതി നടപ്പിലാക്കുന്നത്. വരുമാനമുണ്ടാക്കുന്നതിനുള്ള 50,000 രൂപ വരെയുള്ള വായ്പകളെയാണ് ശിശു വായ്പ എന്ന് വിളിക്കുന്നത്. മുദ്ര ലിമിറ്റഡില് രജിസ്റ്റര് ചെയ്തിട്ടുള്ള വാണിജ്യ ബാങ്കുകള്, ബാങ്കിതര ധനകാര്യ സ്ഥാപനങ്ങള്, മൈക്രോ ധനകാര്യ സ്ഥാപനങ്ങള് എന്നിവ മുഖേനയാണു പ്രധാന് മന്ത്രി മുദ്ര യോജനയില് ഉള്പ്പെടുത്തി വായ്പ ലഭ്യമാക്കുന്നത്.
ശിശു മുദ്ര വായ്പകള് ഉപയോഗിച്ച് പ്രവര്ത്തിക്കുന്ന സൂക്ഷ്മ- ചെറുകിട വ്യവസായങ്ങളെ കോവിഡ് 19ഉം ലോക്ക് ഡൗണും പ്രതികൂലമായി ബാധിച്ച സാഹചര്യത്തിലാണ് ഈ തീരുമാനം. 2020 മാര്ച്ച് 31ലെ കണക്ക് പ്രകാരം 9.37 കോടി വായ്പാ അക്കൗണ്ടുകളിലായി 1.62 ലക്ഷം കോടി രൂപയുടെ വായ്പ അടച്ചുതീര്ക്കാനുണ്ട്.
നടപ്പാക്കല് നയം
സ്മോള് ഇന്ഡസ്ട്രീസ് ഡെവലപ്മെന്റ് ബാങ്ക് ഓഫ് ഇന്ത്യ  വഴി 12 മാസ കാലയളവിലാണു പദ്ധതി നടപ്പിലാക്കുക.
അനന്തര ഫലം
മുമ്പില്ലാത്ത സാഹചര്യം ഉടലെടുത്ത പശ്ചാത്തലത്തിലാണ് ഈ പദ്ധതിക്കു രൂപം നല്കിയിരിക്കുന്നത്. പ്രതിസന്ധി ഘട്ടങ്ങളില് ചെറുകിട വ്യവസായ മേഖലയ്ക്കു പിന്തുണ നല്കുന്നതിലൂടെ സമ്പദ്വ്യവസ്ഥയ്ക്ക് നേട്ടമുണ്ടാകുമെന്നും തൊഴിലവസരങ്ങള് സൃഷ്ടിക്കപ്പെടുമെന്നുമാണ് പ്രതീക്ഷ.
രാജ്യരക്ഷാ മന്ത്രാലയം
കഴക്കൂട്ടം സൈനിക് സ്കൂള് പ്രിന്സിപ്പലായി കേണല് ധീരേന്ദ്ര കുമാര് ചുമതലയേറ്റു
(കഴക്കൂട്ടം സൈനിക സ്കൂളിന്റെ 21-മത് പ്രിന്സിപ്പലായി കേണല് ധീരേന്ദ്ര കുമാര് ചുമതലയേറ്റു. താല്കാലിക ചുമതലയുണ്ടായിരുന്ന ലഫ്. കേണല് ഷെല്ലി ദാസില് നിന്നാണ് അദ്ദേഹം ചുമതല ഏറ്റെടുത്തത്.
ന്യൂഡല്ഹിയിലെ ജവഹര്ലാല് നെഹ്രു യൂണിവേഴ്സിറ്റിയില് നിന്നും ബിരുദാനന്തര ബിരുദവും എം.ഫിലും അദ്ദേഹം നേടിയിട്ടുണ്ട്. കൂടാതെ ബി.എഡും, നെറ്റും ജെ.ആര്.എഫും യോഗ്യതയുമുണ്ട്. ആര്മിയുടെ വിവിധ സ്ഥാപനങ്ങളിലും പരിശീലന കേന്ദ്രങ്ങളിലും സേവനമനുഷ്ടിച്ചിട്ടുള്ള അദ്ദേഹം സൈനിക ഉദ്യോഗസ്ഥരുടെ വിദ്യാഭ്യാസ യോഗ്യതകള് വര്ധിപ്പിക്കുന്നതിനായി പ്രയത്നിച്ചിട്ടുണ്ട്.
അദ്ദേഹത്തിന്റെ സ്തുത്യര്ഹമായ സേവനങ്ങള്ക്ക് 2012 ല് ആര്മി വൈസ് ചീഫിന്റെ കമന്റേഷന് കാര്ഡും 2016 ല് ജനറല് ഓഫീസര് കമാന്റിംഗിന്റെ കമന്റേഷന് കാര്ഡും ലഭിച്ചിട്ടുണ്ട്.
ബലചാടി സൈനിക സ്കൂളിന്റെ വൈസ് പ്രിന്സിപ്പലായി 3 വര്ഷം സേവനമനുഷ്ടിച്ചിട്ടുണ്ട്.
പ്രധാനമന്ത്രിയുടെ ഓഫീസ്
പ്രശസ്ത കന്നഡ എഴുത്തുകാരനും കവിയുമായ ശ്രീ ചെന്നവീര കനവിയുടെ നിര്യാണത്തിൽ പ്രധാനമന്ത്രി അനുശോചിച്ചു
പ്രശസ്ത കന്നഡ എഴുത്തുകാരനും കവിയുമായ ശ്രീ ചെന്നവീര കനവിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു :
"ശ്രീ ചെന്നവീര കനവിയുടെ ഉദാത്തമായ കവിതകളും രചനകളും പതിറ്റാണ്ടുകളായി കന്നഡ സാഹിത്യത്തെ സമ്പന്നമാക്കിയിട്ടുണ്ട്. അദ്ദേഹത്തിന്റെ വിയോഗത്തിൽ ദുഃഖമുണ്ട്. അദ്ദേഹത്തിന്റെ കുടുംബത്തിനും ആരാധകരോടും അനുശോചനം അറിയിക്കുന്നു. ഓം ശാന്തി."
ND--
(
ആഭ്യന്തരകാര്യ മന്ത്രാലയം
കേരളം ഉള്പ്പെടെ എട്ടു സംസ്ഥാനങ്ങള്ക്ക് 5751.27 കോടി രൂപയുടെ അധിക കേന്ദ്ര സഹായത്തിന് കേന്ദ്ര ആഭ്യന്തര മന്ത്രിയുടെ അധ്യക്ഷതയില് ചേര്ന്ന ഉന്നത തല സമിതിയുടെ അംഗീകാരം
(കേരളം, ബിഹാര്, മഹാരാഷ്ട്ര, നാഗാലാന്ഡ്, ഒഡിഷ, രാജസ്ഥാന്, പശ്ചിമബംഗാള് എന്നീ സംസ്ഥാനങ്ങളില് കഴിഞ്ഞ വര്ഷം ഉണ്ടായ മണ്ണിടിച്ചില്, വെള്ളപ്പൊക്കം, ബുള്ബുള് ചുഴലിക്കാറ്റ് എന്നീ പ്രകൃതി ക്ഷോഭങ്ങളിലും കര്ണാടകയില് 2018 -19 ലെ റാബി സീസണിലെ വരള്ച്ചയിലും സംഭവിച്ച നാശനഷ്ടങ്ങള്ക്കു കേന്ദ്രം 5751.27 കോടി രൂപ കൂടി സഹായമായി അനുവദിച്ചു.
കേന്ദ്ര ആഭ്യന്തര മന്ത്രി ശ്രീ അമിത് ഷയുടെ അധ്യക്ഷതയില് ചേര്ന്ന ഉന്നത തല സമിതിയാണ്, 2019 - ല് പ്രളയം, മണ്ണിടിച്ചില്, ചുഴലിക്കാറ്റ്, വരള്ച്ച തുടങ്ങിയ പ്രകൃതിദുരന്തങ്ങള് സംഭവിച്ച എട്ടു സംസ്ഥാനങ്ങള്ക്ക് ദേശീയ ദുരന്ത നിവാരണ നിധിയില് നിന്ന് അധിക കേന്ദ്ര സഹായം അനുവദിച്ചത്.
എട്ടു സംസ്ഥാനങ്ങള്ക്കും കൂടി ദേശീയ ദുരന്ത നിവാരണ നിധിയില് നിന്നും 5751.27 കോടി രൂപയാണ് ഉന്നത തല സമിതി അധിക കേന്ദ്ര സഹായമായി അനുവദിച്ചിട്ടുള്ളത്. ബിഹാറിന് 953.17 കോടി , കേരളത്തിന് 460.77 കോടി, നാഗാലാന്ഡിന് 177.37 കോടി, ഒഡിഷയ്ക്ക് 179.64 കോടി, മഹാരാഷ്ട്രയ്ക്ക് 1758.18 കോടി, രാജസ്ഥാന് 1119.98 കോടി പശ്ചിമ ബംഗാളിന് 1090.68 കോടി വീതം 2019 ലെ പ്രളയം, മണ്ണിടിച്ചില്, ചുഴലിക്കാറ്റ്, വരള്ച്ച എന്നിവയ്ക്കും കര്ണാടകത്തിന് 2018 -19 ലെ വരള്ച്ചയ്ക്കു മൃഗസംരക്ഷണ മേഖലയില് നിന്നുള്ള അധിക സഹായമായി 11.48 കോടി എന്നിപ്രകാരമാണ് കേന്ദ്ര സഹായം അനുവദിച്ചിരിക്കുന്നത്്.
2019 -20 സാമ്പത്തിക വര്ഷത്തില് ഇതുവരെ കേന്ദ്ര ഗവണ്മെന്റ് 10937.62 കോടി രൂപയാണ്  29 സംസ്ഥാനങ്ങള്ക്ക് സംസ്ഥാന ദുരന്ത നിവാരണ നിധിയിലേയ്ക്കുള്ള കേന്ദ്ര വിഹിതമായി നല്കിയിട്ടുള്ളത്. എട്ടു സംസ്ഥാനങ്ങള്ക്ക് അധിക സഹായമായി 14108.58 കോടി രൂപയും ദേശീയ ദുരന്ത നിവാരണ നിധിയില് നിന്നു നല്കി.
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ കോവിഡ്-19 വാക്സിനേഷനുകളുടെ ആകെ എണ്ണം 94 കോടി എന്ന നാഴികക്കല്ലു പിന്നിട്ടു
കഴിഞ്ഞ 24 മണിക്കൂറിനിടെ നൽകിയത് 66.85 ലക്ഷത്തിലേറെ ഡോസ്
രോഗമുക്തി നിരക്ക് നിലവിൽ 97.99%; 2020നു മാർച്ചിനുശേഷമുള്ള ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 18,166 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  ആകെ രോഗബാധിതരുടെ 0.68%
പ്രതിവാര രോഗസ്ഥിരീകരണ നിരക്ക്  തുടർച്ചയായ 107-ാം ദിവസവും 3 ശതമാനത്തിൽ താഴെ
കഴിഞ്ഞ 24 മണിക്കൂറിനിടെ നൽകിയ 66,85,415 ഡോസുൾപ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 94 കോടി  എന്ന നാഴികക്കല്ലു പിന്നിട്ടു. 92,12,314 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 1,03,75,111
രണ്ടാം ഡോസ് 90,09,217
മുന്നണിപ്പോരാളികൾ
ഒന്നാം ഡോസ് 1,83,58,542
രണ്ടാം ഡോസ് 1,53,22,290
18-44 പ്രായപരിധിയിലുള്ളവർ
ഒന്നാം ഡോസ് 38,25,40,056
രണ്ടാം ഡോസ് 10,03,92,940
45-59 പ്രായപരിധിയിലുള്ളവർ
ഒന്നാം ഡോസ് 16,50,14,727
രണ്ടാം ഡോസ് 8,25,22,470
60നുമേൽ പ്രായമുള്ളവർ
ഒന്നാം ഡോസ് 10,42,27,722
രണ്ടാം ഡോസ് 5,92,47,100
ആകെ 94,70,10,175
കഴിഞ്ഞ 24 മണിക്കൂറിനുള്ളിൽ 23,624 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,32,71,915 ആയി.
ദേശീയ രോഗമുക്തി നിരക്ക് 97.99% ആണ്. 2020 മാർച്ചിനുശേഷമുള്ള ഏറ്റവും ഉയർന്ന നിരക്കാണിത്.
തുടർച്ചയായ 105-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 18,166 പേർക്കാണ്. പുതിയ പ്രതിദിന രോഗബാധിതരുടെ എണ്ണത്തിൽ 214 ദിവസത്തിനിടയിലെ ഏറ്റവും കുറഞ്ഞ നിരക്കാണിത്.
നിലവിൽ രാജ്യത്തു ചികിത്സയിലുള്ളത് 2,30,971 പേരാണ്. കഴിഞ്ഞ 208 ദിവസത്തിലെ ഏറ്റവും കുറഞ്ഞ നിരക്കാണിത്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.68 ശതമാനമാണ്.
രാജ്യത്തെ പരിശോധനാശേഷി തുടർച്ചയായി വർധിപ്പിക്കുകയാണ്. കഴിഞ്ഞ 24 മണിക്കൂറിനുള്ളിൽ 12,83,212 പരിശോധനകൾ നടത്തി. ആകെ 58.25 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.57 ശതമാനമാണ്. കഴിഞ്ഞ 107 ദിവസമായി ഇത് 3 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് 1.42 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 41 ദിവസമായി 3 ശതമാനത്തിൽ താഴെയാണ്. തുടർച്ചയായ 124-ാം ദിവസവും ഇത് 5 ശതമാനത്തിൽ താഴെയാണ്.
(Visitor Counter : 118
പ്രധാനമന്ത്രിയുടെ ഓഫീസ്
നോക്കിയയുടെ പ്രസിഡന്റും സിഇഒയും പ്രധാനമന്ത്രിയുമായി കൂടിക്കാഴ്ച നടത്തി
നോക്കിയയുടെ പ്രസിഡന്റും സിഇഒയുമായ പെക്ക ലൻഡ്മാർക്ക് പ്രധാനമന്ത്രി ശ്രീ നരേന്ദ്ര മോദിയുമായി കൂടിക്കാഴ്ച നടത്തി.
പ്രധാനമന്ത്രി ട്വീറ്റ് ചെയ്തു:
"സാങ്കേതികവിദ്യയുമായി ബന്ധപ്പെട്ടതും സമൂഹത്തിന്റെ ക്ഷേമത്തിനായി അത് പ്രയോജനപ്പെടുത്തുന്നതുമായ വശങ്ങൾ ഞങ്ങൾ ചർച്ച ചെയ്ത പെക്ക ലൻഡ്മാർക്കുമായുള്ള കൂടിക്കാഴ്ച ഫലപ്രദമായിരുന്നു. വരും തലമുറ ഡിജിറ്റൽ അടിസ്ഥാനസൗകര്യങ്ങൾ നിർമ്മിക്കുന്നതിലെ ഇന്ത്യയുടെ മുന്നേറ്റങ്ങളെക്കുറിച്ചും ഞങ്ങൾ ചർച്ച ചെയ്തു."
-ND-
(
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ പൊയ്ല ബോയിഷാക്ക് ആശംസകൾ
പ്രധാനമന്ത്രി ശ്രീ നരേന്ദ്ര മോദി ഇന്ത്യയിലും ലോകത്തെമ്പാടുമുള്ള ബംഗാളികൾക്ക് പൊയ്ല ബോയിഷാക്ക് ആശംസകൾ നേർന്നു
ശുഭ നവ വർഷം ആശംസിച്ചുകൊണ്ട് പ്രധാനമന്ത്രി ട്വീറ്റ് ചെയ്തു: “ ബംഗാളിലെ ജനങ്ങളിൽ കാണുന്ന ജീവിതത്തോടുള്ള സ്നേഹവും, ആഘോഷത്തിന്റെ ഉത്സാഹവും ശരിക്കും ഹൃദയഹാരിയാണ്. ഇന്ത്യയിലെയും ലോകമെമ്പാടുമുള്ള ബംഗാളികൾക്ക് എന്റെ ഹൃദയംഗമമായ പൊയ്ല ബോയിഷാക്ക് ആശംസകൾ. പുതുവർഷത്തിൽ എല്ലാവർക്കും സമൃദ്ധിയും സന്തോഷവും ആരോഗ്യവും കൈവരിക്കുമാറാകട്ടെ . ”
ആരോഗ്യ, കുടുംബക്ഷേമ മന്ത്രാലയം
രാജ്യത്ത് വിതരണം ചെയ്ത വാക്സിൻ ഡോസുകളുടെ ആകെ എണ്ണം 15.68 കോടി കടന്നു
ന്യൂ ഡൽഹി, മെയ് 2, 2021
രാജ്യത്ത് വിതരണം ചെയ്ത വാക്സിൻ ഡോസുകളുടെ ആകെ എണ്ണം ഇന്ന് 15.68 കോടി കടന്നു. ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം, 22,93,911 സെഷനുകളിലായി 15,68,16,031 വാക്സിൻ ഡോസ് വിതരണം ചെയ്തു. കഴിഞ്ഞ 24 മണിക്കൂറിനുള്ളിൽ 18 ലക്ഷത്തിലധികം ഡോസുകളാണ് നൽകിയത്. വാക്സിനേഷൻ യജ്ഞത്തിന്റെ 106-ആം ദിവസം , 18,26,219 ഡോസ് വാക്സിൻ വിതരണം ചെയ്തു.
മൂന്നാം ഘട്ട വാക്സിനേഷൻ യജ്ഞം ഇന്നലെ ആരംഭിച്ചു. 11 സംസ്ഥാനങ്ങളിലായി 18 മുതൽ 44 വയസ് പ്രായമുള്ള 86,023 ഗുണഭോക്താകൾക്ക് ആദ്യ ഡോസ് വാക്സിൻ ലഭിച്ചു
രാജ്യത്ത് ഇതുവരെ 1,59,92,271 പേർ രോഗ മുക്തരായി. 81.77% ആണ് രോഗമുക്തി നിരക്ക്. കഴിഞ്ഞ 24 മണിക്കൂറിൽ 3,07,865 പേർ രോഗ മുക്തരായി.
കഴിഞ്ഞ 24 മണിക്കൂറിൽ രാജ്യത്ത് 3,92,488 പുതിയ കേസുകൾ റിപ്പോർട്ട് ചെയ്തു. മഹാരാഷ്ട്ര, ഉത്തർപ്രദേശ്, ഡൽഹി, കർണാടക, കേരളം, ഛത്തിസ്ഗഢ്, പശ്ചിമ ബംഗാൾ, തമിഴ്നാട്, ആന്ധ്ര പ്രദേശ്, രാജസ്ഥാൻ എന്നീ 10 സംസ്ഥാനങ്ങളിലാണ് പുതിയ രോഗികളുടെ 72.72% ശതമാനവും. മഹാരാഷ്ട്രയിലാണ് ഏറ്റവും കൂടുതൽ പ്രതിദിന കേസുകൾ - 63,282. 40,990 കേസുകളുമായി കർണാടക രണ്ടാമതും, 35,636 കേസുകളുമായി കേരളം മൂന്നാമതും ആണ്.
ഇന്ത്യയിലെ ചികിത്സയിലുള്ള ആകെ രോഗികളുടെ എണ്ണം 33,49,644 ആയി. ഇത് രാജ്യത്ത് ആകെ രോഗികളുടെ എണ്ണത്തിന്റെ 17.13% ആണ്.
ദേശീയ മരണനിരക്ക് കുറയുകയാണ്. നിലവിൽ ഇത് 1.10%.ആണ്. കഴിഞ്ഞ 24 മണിക്കൂറിൽ 3,689 മരണം റിപ്പോർട്ട് ചെയ്തു. ഇവയിൽ 76.01% വും 10 സംസ്ഥാനങ്ങളിൽ നിന്ന് ആണ്. മഹാരാഷ്ട്രയിലാണ് ഏറ്റവും കൂടുതൽ മരണം-802. 412 മരണങ്ങളുമായി ഡൽഹി രണ്ടാമതാണ്.
മാനസിക-സാമൂഹിക സഹായത്തിനായി ആരോഗ്യ-കുടുംബ ക്ഷേമ മന്ത്രാലയത്തിന് കീഴിലുള്ള NIMHANS-ഇൻറ്റെ, 24 മണിക്കൂറും പ്രവർത്തിക്കുന്ന ടോൾ ഫ്രീ നമ്പറിലേക്ക്  വിളിക്കാവുന്നതാണ്.
(Visitor Counter : 190
ആരോഗ്യ, കുടുംബക്ഷേമ മന്ത്രാലയം
മെഡിക്കൽ വിദ്യാഭ്യാസ പരിഷ്കരണത്തിന് പുതിയ ചുവടുവെപ്പ്
താങ്ങാനാവുന്ന ചെലവിൽ മെഡിക്കൽ വിദ്യാഭ്യാസം ലഭ്യമാക്കുക എന്ന ലക്ഷ്യത്തോടെ, ദേശീയ മെഡിക്കൽ കമ്മീഷൻ, സുപ്രധാന നടപടിക്ക് തുടക്കം കുറിച്ചു. 'വാർഷിക എംബിബിഎസ് പ്രവേശനത്തിനുള്ള ഏറ്റവും കുറഞ്ഞ ആവശ്യകതകൾ, 2020' എന്ന പേരിലാണ് ഇത്തരത്തിലുള്ള കമ്മീഷന്റെ ആദ്യ നിയന്ത്രണ ചട്ടം ഇന്ന് വിജ്ഞാപനം ചെയ്തത്. മെഡിക്കൽ കൗൺസിൽ ഓഫ് ഇന്ത്യയുടെ നിലവിലുള്ള 'മെഡിക്കൽ കോളേജുകൾക്കുള്ള ഏറ്റവും കുറഞ്ഞ മാതൃക ആവശ്യകതകൾ, 1999' പുന സ്ഥാപിച്ചാണ് പുതിയ ചട്ടം കൊണ്ടുവന്നത്.
പുതുതായി സ്ഥാപിക്കാൻ പോകുന്ന മെഡിക്കൽ കോളേജുകൾക്കും, 2021-22 അക്കാദമിക വർഷത്തിൽ വാർഷിക എംബിബിഎസ് സീറ്റുകളുടെ എണ്ണം വർദ്ധിപ്പിക്കാൻ ഉദ്ദേശിക്കുന്ന കോളജുകൾക്കും ഈ നിയന്ത്രണം ബാധകമായിരിക്കും. നിലവിൽ ലഭ്യമായ വിഭവങ്ങൾ പരമാവധി പ്രയോജനപ്പെടുത്തുന്നതിനും ആധുനിക വിദ്യാഭ്യാസ, സാങ്കേതികവിദ്യ ഉപകരണങ്ങൾ പ്രയോജനപ്പെടുത്തുന്നതിനും പുതിയ മാനദണ്ഡങ്ങൾ പ്രയോജനപ്രദമാകും.
പ്രധാന മാറ്റങ്ങൾ:
മെഡിക്കൽ കോളേജും അനുബന്ധ ആശുപത്രിയും സ്ഥാപിക്കുന്നതിന് വേണ്ട ഭൂമിയുടെ അളവ് ഒഴിവാക്കിയിട്ടുണ്ട് . സ്ഥാപനത്തിലെ വിദ്യാർത്ഥി കേന്ദ്രീകൃതമായ പ്രദേശങ്ങളിൽ, ഏറ്റവും കുറഞ്ഞ അളവിൽ വേണ്ട സ്ഥലത്തിന്റെ അളവ്, പ്രവർത്തന പ്രദേശത്തിന്റെ അളവ് എന്നിവ വിജ്ഞാപനത്തിൽ വ്യക്തമാക്കിയിട്ടുണ്ട്. എല്ലാ വകുപ്പുകളുടെയും ലഭ്യമായ അധ്യാപന സ്ഥലം പങ്കുവെക്കാനും ഇ - ലേണിങ്ങിനായി ഡിജിറ്റൽ സൗകര്യങ്ങൾ ഒരുക്കാനും വിജ്ഞാപനം നിർദേശിക്കുന്നു.
വിദ്യാർത്ഥികളുടെ പരിശീലനത്തിനായി മികച്ച സജ്ജീകരണങ്ങളോടു കൂടിയ ഒരു ലബോറട്ടറി നിർബന്ധമായും ഉണ്ടായിരിക്കേണ്ടതാണ്. മെഡിക്കൽ അധ്യാപകർക്ക് ബോധന ശാസ്ത്രത്തിൽ പരിശീലനം നൽകുന്നതിന് ഒരു മെഡിക്കൽ വിദ്യാഭ്യാസ യൂണിറ്റിനെ പറ്റിയും പുതിയ ചട്ടത്തിൽ വ്യക്തമാക്കുന്നു. സ്ഥല ലഭ്യതയ്ക്കനുസരിച്ച് യുക്തിസഹമായി ലൈബ്രറിയുടെ വിസ്തീർണവും, പുസ്തകങ്ങൾ, ജേണലുകൾ എന്നിവയുടെ എണ്ണവും കുറയ്ക്കാവുന്നതാണ്. വിദ്യാർഥികൾക്കായി, കൗൺസിലിംഗ് കേന്ദ്രങ്ങൾ നിർബന്ധമായും ഉണ്ടായിരിക്കണം.
മെഡിക്കൽ വിദ്യാഭ്യാസ പരിശീലനത്തിന് മികച്ച രീതിയിൽ പ്രവർത്തിക്കുന്ന ഒരു ആശുപത്രിയാണ് പ്രധാന ആവശ്യം എന്ന തിരിച്ചറിവിൽ, പുതിയ മെഡിക്കൽ കോളേജിനായി അപേക്ഷ സമർപ്പിക്കുന്ന സമയം തന്നെ, കുറഞ്ഞത് രണ്ടു വർഷമായി പ്രവർത്തിക്കുന്ന 300 കിടക്കകളോട് കൂടിയ മൾട്ടി-സ്പെഷ്യാലിറ്റി ആശുപത്രി ഉണ്ടായിരിക്കണമെന്ന് പുതിയ ചട്ടം വ്യവസ്ഥചെയ്യുന്നു. മികച്ച പരിശീലനം നൽകുന്നതിന് അധ്യാപർക്ക് പുറമെ, വിസിറ്റിംഗ് ഫാക്കൽറ്റി സൗകര്യവും നിർദേശിക്കുന്നു.
ബിരുദതല മെഡിക്കൽ വിദ്യാർത്ഥികളുടെ പരിശീലനത്തിനായി, എമർജൻസി, ഫിസിക്കൽ മെഡിസിൻ ആൻഡ് റിഹാബിലിറ്റേഷൻ എന്നീ രണ്ട് പുതിയ ഡിപ്പാർട്ട്മെന്റ്കൾ എല്ലാ മെഡിക്കൽ കോളേജ് ആശുപത്രികളിലും നിർബന്ധമായും ഉണ്ടായിരിക്കണം. ഏറ്റവും കുറഞ്ഞ ആവശ്യങ്ങൾക്കൊപ്പം, 'അഭിലഷണീയ'മായ മാനദണ്ഡങ്ങളും പുതിയ ചട്ടം വ്യക്തമാക്കുന്നുണ്ട്. ഈ അഭിലഷണീയ മാനദണ്ഡങ്ങൾ, മെഡിക്കൽ സ്ഥാപനങ്ങളുടെ റേറ്റിംഗ് നിശ്ചയിക്കുന്നതിനായി, ദേശീയ മെഡിക്കൽ കമ്മീഷന് പ്രയോജനപ്പെടുത്തുന്നതാണ്.
ആരോഗ്യ, കുടുംബക്ഷേമ മന്ത്രാലയം
ഏപ്രിൽ 20ന് നടന്ന ആയുഷ്മാൻ ഭാരത് ബ്ലോക്ക് തല ആരോഗ്യമേളകളിൽ 4 ലക്ഷത്തിലധികം പേർ പങ്കെടുത്തു
(ന്യൂ ഡൽഹി: ഏപ്രിൽ 21 , 2022
ആരോഗ്യ കുടുംബക്ഷേമ മന്ത്രാലയം  സംസ്ഥാനങ്ങളുമായും കേന്ദ്ര ഭരണ പ്രദേശങ്ങളുമായും സഹകരിച്ച് ആസാദി കാ അമൃത് മഹോത്സവിന് കീഴിലുള്ള ആയുഷ്മാൻ ഭാരത് ഹെൽത്ത് ആൻഡ് വെൽനസ് സെന്ററുകളുടെ  4-ാം വാർഷികം 2022 ഏപ്രിൽ 16 മുതൽ ഏപ്രിൽ 22 വരെ ആഘോഷിക്കുന്നു.
ഇതിന്റെ ഭാഗമായി കേന്ദ്ര ആരോഗ്യമന്ത്രി, സംസ്ഥാന/കേന്ദ്രഭരണ പ്രദേശങ്ങളിലെ ആരോഗ്യമന്ത്രിമാർ, എംപിമാർ, എംഎൽഎമാർ, കേന്ദ്ര ആരോഗ്യ മന്ത്രാലയത്തിലെ മുതിർന്ന ഉദ്യോഗസ്ഥർ, സംസ്ഥാന/കേന്ദ്ര ഭരണ പ്രദേശങ്ങളിലെ പ്രിൻസിപ്പൽ ഹെൽത്ത് സെക്രട്ടറിമാർ/ഹെൽത്ത് സെക്രട്ടറിമാർ, സംസ്ഥാന ആരോഗ്യ വകുപ്പിലെ മുതിർന്ന ഉദ്യോഗസ്ഥർ, പ്രതിനിധികൾ, പ്രാദേശിക പ്രമുഖർ എന്നിവരും AB-HWC-കളിൽ സന്ദർശനം നടത്തുന്നുണ്ട്. ജനങ്ങൾക്ക് താങ്ങാനാവുന്നതും പ്രാപ്യമായതുമായ ആരോഗ്യപരിരക്ഷ നൽകുന്നതിൽ AB-HWC-കളുടെ പ്രാധാന്യത്തെക്കുറിച്ച് പൊതുജനങ്ങൾക്കിടയിൽ ഇവർ അവബോധം സൃഷ്ടിക്കുകയും ചെയ്യുന്നു.
2022 ഏപ്രിൽ 18 മുതൽ 22 വരെ, സംസ്ഥാന/കേന്ദ്രഭരണ പ്രദേശങ്ങളിലെ ഓരോ ജില്ലയിലും കുറഞ്ഞത് ഒരു ബ്ലോക്കിലെങ്കിലും ഒരു ലക്ഷത്തിലധികം AB-HWC-കളിൽ ബ്ലോക്ക് തല ആരോഗ്യമേളകൾ രാജ്യത്തുടനീളം സംഘടിപ്പിക്കുന്നുണ്ട് .ഓരോ ദിവസത്തെ ഈ ബ്ലോക്ക് തല ആരോഗ്യ മേളകൾ, സംസ്ഥാന/കേന്ദ്രഭരണ പ്രദേശങ്ങളിലെ ഓരോ ബ്ളോക്കിലും സംഘടിപ്പിക്കും .
ആരോഗ്യ മേളയുടെ മൂന്നാം ദിവസം 4 ലക്ഷത്തിലധികം ആളുകൾ പങ്കെടുക്കുകയും രാജ്യത്തുടനീളം 484 ബ്ലോക്കുകൾ ആരോഗ്യ മേളകൾ സംഘടിപ്പിക്കുകയും ചെയ്തു. കൂടാതെ, 71,000-ലധികം ABHA ഹെൽത്ത് ഐഡികൾ സൃഷ്ടിക്കുകയും 17,000 PMJAY ഗോൾഡൻ കാർഡുകൾ നൽകുകയും ചെയ്തു, കൂടാതെ ഹൈപ്പർടെൻഷൻ, പ്രമേഹം തുടങ്ങിയവയ്ക്കായി ആയിരക്കണക്കിന് സ്ക്രീനിംഗുകളും നടത്തി.
2022 ഏപ്രിൽ 16-ന് AB-HWC-കളിൽ ഒരു ദിവസം കൊണ്ട് ഇ-സഞ്ജീവനി പ്ലാറ്റ്ഫോമിലൂടെ 3 ലക്ഷം ടെലികൺസൾട്ടേഷനുകൾ നടത്തി.AB-HWC-കളിൽ ഒരു ദിവസം നടന്ന ഏറ്റവും ഉയർന്ന ടെലികൺസൾട്ടേഷനാണിത്, ഇത് പ്രതിദിനം 1.8 ലക്ഷം ടെലികൺസൾട്ടേഷനുകൾ എന്ന മുൻകാല റെക്കോർഡ് മറികടന്നു.2022 ഏപ്രിൽ 20-ന് രാജ്യത്തുടനീളം 36,000-ലധികം ടെലികൺസൾട്ടേഷനുകൾ നടത്തി.
റോഡ് ഗതാഗത, ഹൈവേ മന്ത്രാലയം
കൊച്ചിയിൽ നടക്കുന്ന അന്താരാഷ്ട്ര യോഗാ ദിന പരിപാടിയിൽ കേന്ദ്ര ഉപരിതല ഗതാഗത, ഹൈവേ, വ്യോമയാന സഹമന്ത്രി ജനറൽ  ഡോ. വി. കെ. സിംഗ് നേതൃത്വം വഹിക്കും
അന്താരാഷ്ട്ര യോഗ ദിനം , 2015 മുതൽ എല്ലാ വർഷവും ജൂൺ 21-ന് ആഘോഷിക്കുന്നു. ഇത്തവണ "ആസാദി കാ അമൃത് മഹോത്സവ്" ആഘോഷ വർഷത്തിൽ അന്താരാഷ്ട്ര യോഗ ദിനം വരുന്നതിനാൽ, ആയുഷ് മന്ത്രാലയം രാജ്യത്തുടനീളമുള്ള 75ചരിത്രപ്രാധാന്യമുള്ള സ്ഥലങ്ങളിൽ ദിനം ആചരിക്കുന്നു.
അന്താരാഷ്ട്ര യോഗ ദിനം 2022-ന്റെ പ്രമേയം "മനുഷ്യത്വത്തിനായി യോഗ" എന്നതാണ്. കോവിഡ് -19 മഹാമാരിയിൽ, കഷ്ടപ്പാടുകൾ ലഘൂകരിക്കുന്നതിൽ യോഗ മനുഷ്യരാശിയെ എങ്ങനെ സഹായിച്ചുവെന്നും കോവിഡിന് ശേഷമുള്ള ഉയർന്നുവരുന്ന ഭൗമ-രാഷ്ട്രീയ സാഹചര്യത്തിൽ അനുകമ്പ, ദയ എന്നിവയിലൂടെ ലോകമെമ്പാടുമുള്ള ആളുകൾക്കിടയിൽ ഐക്യബോധം വളർത്തുന്നതിൽ യോഗ വഹിക്കുന്ന പങ്കും ഇത് സൂചിപ്പിക്കുന്നു.
കേരളത്തിൽ, അന്താരാഷ്ട്ര യോഗ ദിനം 2022 ആഘോഷിക്കുന്നതിനായി തെരെഞ്ഞെടുത്ത കേന്ദ്രങ്ങളിൽ നിരവധി പരിപാടികൾ സംഘടിപ്പിക്കുന്നുണ്ട്.
2022 ജൂൺ 21 ന് കൊച്ചിയിൽ, ഫോർട്ട് കൊച്ചി സെന്റ് ഫ്രാൻസിസ് ചർച്ചിന് സമീപമുള്ള പരേഡ് ഗ്രൗണ്ടിൽ നാഷണൽ ഹൈവേ അതോറിറ്റി ഓഫ് ഇന്ത്യയുടെ റീജിയണൽ ഓഫീസ് യോഗ പരിപാടി സംഘടിപ്പിക്കുന്നുണ്ട്. കേന്ദ്ര ഉപരിതല ഗതാഗത, ഹൈവേ, വ്യോമയാന സഹമന്ത്രി ജനറൽ  ഡോ. വി. കെ. സിംഗ് ഇതിന് നേതൃത്വം നൽകും. രാവിലെ 5.30 മുതൽ മുതിർന്ന യോഗ പരിശീലകൻ ഡോ. ജയ്ദേവിന്റെ മേൽനോട്ടത്തിൽ യോഗ സെഷൻ നടക്കും. കൊച്ചിയിലെ വിവിധ പ്രമുഖ കോളേജുകളിലെ വിദ്യാർത്ഥികൾ, ജനപ്രതിനിധികൾ, സംസ്ഥാന-കേന്ദ്ര ഗവണ്മെന്റ്കളിലെ മുതിർന്ന ഉദ്യോഗസ്ഥർ, യോഗ പരിശീലകർ തുടങ്ങി നിരവധി പേർ പരിപാടിയിൽ പങ്കെടുക്കും.
കൊച്ചി വീഡിയോ ലിങ്ക്: https://pib.gov.in/Downloads/Kochi%20video.mp4
ഈ അവസരത്തിൽ, ആർക്കിയോളജിക്കൽ സർവ്വേ ഓഫ് ഇന്ത്യ, തൃശ്ശൂർ സർക്കിളിന്റെ ആഭിമുഖ്യത്തിൽ രണ്ട് പരിപാടികൾ നാളെ സംഘടിപ്പിക്കുന്നു - ബേക്കൽ കോട്ടയിലും കണ്ണൂർ സെന്റ് ആഞ്ചലോ കോട്ടയിലും. കേന്ദ്രീയ വിദ്യാലയ സംഘടനുമായി ചേർന്ന് ബേക്കൽ കോട്ടയിലെ യോഗ ദിന പരിപാടിയുടെ ഉദ്ഘാടനം ശ്രീമതി മേഘശ്രീ ഡി. ആർ., സബ് കളക്ടർ, നിർവഹിക്കും. ഈ പരിപാടിയിൽ നാല് കേന്ദ്രീയ വിദ്യാലയങ്ങളിലെ വിദ്യാർത്ഥികൾ പങ്കെടുക്കും. സെന്റ് ആഞ്ചലോ കോട്ടയിലെ പരിപാടിയിൽ, തിരഞ്ഞെടുത്തത് ആറ് വിദ്യാലയങ്ങളിലെ കുട്ടികൾ പങ്കെടുക്കും.
RRTN
(Visitor Counter : 92
ന്യൂനപക്ഷകാര്യ മന്ത്രാലയം
കോവിഡ് വിപത്ത് ഇന്ത്യക്കാരെ സംബന്ധിച്ചിടത്തോളം 'കരുതൽ , പ്രതിബദ്ധത, ആത്മവിശ്വാസം' എന്നിവയുടെ വ്യക്തമായ കാലഘട്ടം സൃഷ്ടിച്ചതായും ഇത് ആഗോള മനുഷ്യരാശിക്ക് തന്നെ ഉദാഹരണമാണെന്നും കേന്ദ്രമന്ത്രി ശ്രീ മുക്താർ അബ്ബാസ് നഖ്വി
.
കോവിഡ് വിപത്ത് ഇന്ത്യക്കാരെ സംബന്ധിച്ചിടത്തോളം 'കരുതൽ , പ്രതിബദ്ധത ആത്മവിശ്വാസം' എന്നിവയുടെ വ്യക്തമായ കാലഘട്ടം സൃഷ്ടിച്ചതായും ഇത് ആഗോള മനുഷ്യരാശിക്ക് തന്നെ മികച്ച ഉദാഹരണമാണെന്നും കേന്ദ്ര ന്യൂനപക്ഷ കാര്യ വകുപ്പ് മന്ത്രി ശ്രീ മുക്താർ അബ്ബാസ് നഖ്വി പറഞ്ഞു. രാജ്യത്തെ ജനങ്ങളുടെ ജീവിതരീതിയിലും തൊഴിൽ സംസ്കാരത്തിലും കാര്യമായ മാറ്റങ്ങൾ ഉണ്ടായതായും ശ്രീ നഖ്വി പറഞ്ഞു. ജനങ്ങൾ സമൂഹത്തോടുള്ള ഉത്തരവാദിത്വങ്ങളും സേവനങ്ങളും ചെയ്യുന്നതിൽ ഇപ്പോൾ കൂടുതൽ പ്രതിജ്ഞാബദ്ധരായിരിക്കുന്നു എന്നും അദ്ദേഹം അഭിപ്രായപ്പെട്ടു. കേന്ദ്ര ന്യൂനപക്ഷ കാര്യ വകുപ്പിനു കീഴിലുള്ള ദേശീയ ന്യൂനപക്ഷ വികസന ധനകാര്യ കോർപറേഷന്റെ ആഭിമുഖ്യത്തിൽ, ഹോളി ഫാമിലി ആശുപത്രിക്ക് നൽകിയ ആധുനിക ആരോഗ്യ സംവിധാനങ്ങളോടുകൂടിയ മൊബൈൽ ക്ലിനിക്കിന്റെ ഫ്ലാഗ് ഓഫ് ചടങ്ങ് നിർവഹിച്ചു സംസാരിക്കുകയായിരുന്നു അദ്ദേഹം.
എൻ 95 മാസ്ക്കുകൾ, പി പി ഇ കിറ്റുകൾ, വെന്റിലേറ്ററുകൾ എന്നിവയുടെ നിർമാണത്തിൽ ഇന്ത്യ സ്വയംപര്യാപ്തമാവുക മാത്രമല്ല, മറ്റു രാഷ്ട്രങ്ങളെ സഹായിക്കുകയും ചെയ്തതായി കേന്ദ്ര മന്ത്രി പറഞ്ഞു. കോവിഡിന്റെ ആരംഭദശയിൽ പരിശോധനയ്ക്ക് രാജ്യത്ത് ഒരു ലബോറട്ടറി മാത്രമാണ് ഉണ്ടായിരുന്നത്. ഇന്ന് രാജ്യത്തെമ്പാടുമായി ആയിരത്തി നാനൂറോളം പരിശോധന കേന്ദ്രങ്ങളുടെ ശൃംഖല പ്രവർത്തിക്കുന്നു. നേരത്തെ പ്രതിദിനം 300 പരിശോധനകൾ മാത്രം നടത്താൻ കഴിഞ്ഞിരുന്നിടത്ത്, ഇന്ന് പ്രതിദിനം 7 ലക്ഷത്തിലധികം പരിശോധനകൾ എന്ന നിലയിലേക്ക് മാറിയിരിക്കുന്നു.
രാജ്യത്ത് ദേശീയ ഡിജിറ്റൽ ആരോഗ്യ ദൗത്യത്തിന് തുടക്കം കുറിച്ചുകഴിഞ്ഞു. ഇതിലൂടെ ഓരോ പൗരനും ഒരു ആരോഗ്യ തിരിച്ചറിയൽ കാർഡ് നൽകും. ഇത് ഇന്ത്യയുടെ ആരോഗ്യ മേഖലയിൽ പുതിയ വിപ്ലവം സൃഷ്ടിക്കും. ഒരാളുടെ രോഗവിവരങ്ങൾ, നടത്തിയിട്ടുള്ള പരിശോധനകൾ, പരിശോധനാഫലങ്ങൾ, ഏത് ഡോക്ടർ ഏത് മരുന്ന് നൽകി തുടർന്നുള്ള എല്ലാ വിശദാംശങ്ങളും ഈ ഒരൊറ്റ ആരോഗ്യ കാർഡിൽ ഉൾപ്പെടുത്തുമെന്നും അദ്ദേഹം പറഞ്ഞു.
ന്യൂനപക്ഷകാര്യ മന്ത്രാലയത്തിന് കീഴിലെ നൈപുണ്യ വികസന പരിപാടി വഴി പരിശീലനം നേടിയ 1500ലധികം ആരോഗ്യസുരക്ഷാ അസിസ്റ്റന്റ്മാർ കോവിഡ് രോഗികളുടെ ചികിത്സയ്ക്ക് സഹായിക്കുന്നതായി മന്ത്രി കൂട്ടിച്ചേർത്തു. ഈ വർഷം രണ്ടായിരത്തിലധികം ആരോഗ്യസുരക്ഷാ അസിസ്റ്റന്റ്മാർക്ക് മന്ത്രാലയത്തിന് കീഴിൽ പരിശീലനം നൽകും. രാജ്യത്തെ വിവിധ ആരോഗ്യ സംഘടനകൾ, പ്രമുഖ ആശുപത്രികൾ എന്നിവരുടെ സഹായത്തോടെ ഒരുവർഷത്തെ പരിശീലനമാണ് ന്യൂനപക്ഷ കാര്യമന്ത്രാലയം ആരോഗ്യസുരക്ഷാ സഹായികൾക്ക് നൽകുന്നത് .
രാജ്യത്തെ 16 ഹജ്ജ് ഹൗസുകൾ കൊറോണ ബാധിതർക്കുള്ള ഐസൊലേഷൻ, ക്വാറന്റൈൻ കേന്ദ്രങ്ങളാക്കി മാറ്റുന്നതിന് സംസ്ഥാന സർക്കാരുകൾക്ക് വിട്ടു നൽകിയിട്ടുണ്ട്. വിവിധ സംസ്ഥാന ഗവൺമെന്റുകൾ ആവശ്യാനുസരണം ഈ ഹജ്ജ് ഹൗസുകൾ ഉപയോഗപ്പെടുത്തുന്നതായും ശ്രീ മുഖ്താർ അബ്ബാസ് നഖ്വി പറഞ്ഞു.
പ്രധാനമന്ത്രിയുടെ ഓഫീസ്
എല്ലാ ജമ്മുകാശ്മീര് നിവാസികൾക്കുമായുള്ള ആയുഷ്മാന് ഭാരത് പി.എം-ജയ് ഷെഹത്ത് പദ്ധതിക്ക് പ്രധാനമന്ത്രി ഡിസംബര് 26ന് സമാരംഭം കുറിയ്ക്കും
കേന്ദ്ര ഭരണപ്രദേശമായ ജമ്മു കാശ്മീരിലെ എല്ലാ നിവാസികളെയും സാര്വത്രിക ആരോഗ്യ പരിരക്ഷ പദ്ധതിയുടെ പരിധിയില് കൊണ്ടുവരുന്നതിന് ആയുഷ്മാന് ഭാരത് പി.എം.-ജയ് ഷെഹത്തിന് ഡിസംബര് 26 ഉച്ചയ്ക്ക് 12ന് വിഡിയോ കോണ്ഫറന്സിംഗിലൂടെ പ്രധാനമന്ത്രി സമാരംഭം കുറിയ്ക്കും. എല്ലാ വ്യക്തികളേയും സമുദായങ്ങളേയും സാര്വത്രിക ആരോഗ്യ പരിരക്ഷ പരിധിയില് കൊണ്ടുവരികയെന്നത് ഈ പദ്ധതി ഉറപ്പാക്കും. കേന്ദ്ര ആഭ്യന്തരമന്ത്രിയും ജമ്മുകാശ്മീര് ലഫ്റ്റനന്റ് ഗവര്ണറും ഈ അവസരത്തില് സന്നിഹിതരായിരിക്കും.
കേന്ദ്ര ഭരണപ്രദേശമായ ജമ്മുകാശ്മീരിലെ എല്ലാ താമസക്കാരെയും ഈ പദ്ധതി സൗജന്യ ഇന്ഷ്വറന്സ് പരിധിയില് കൊണ്ടുവരും. ഓരോ വ്യക്തിക്കും നിശ്ചിത തുക ഉൾപ്പെടുത്തി ഒരു കുടുംബത്തിന് 5 ലക്ഷം രൂപയുടെ വരെ സാമ്പത്തിക പരിരക്ഷ നല്കും. അധിക കുടുംബങ്ങള്ക്ക് പി.എം-ജയ് പ്രവര്ത്തന വിപുലീകരണമായി 15 ലക്ഷം രൂപ  വരെ നല്കും. പി.എം-ജയ് യുമായി ഒത്തുചേര്ന്ന് ഇന്ഷ്വറന്സ് രീതിയില് ഈ പദ്ധതി പ്രവര്ത്തിക്കും. ഇതിന്റെ ഗുണഫലം രാജ്യത്ത് ആകമാനം ലഭിക്കും. പി.എം.-ജയ് പദ്ധതിക്ക് കീഴില് എംപാനല് ചെയ്തിട്ടുള്ള ആശുപത്രികള് ഈ പദ്ധതിക്ക് കീഴിലുള്ള സേവനം നല്കുകയും ചെയ്യും.
സാര്വത്രിക ആരോഗ പരിരക്ഷ നേടുന്നതിന്:
ആരോഗ്യ പ്രോത്സാഹനം മുതല് പ്രതിരോധം, ചികിത്സ, പുനരധിവാസം, പാലിയേറ്റീവ് പരിരക്ഷ, എല്ലാവര്ക്കും സേവനം,ആരോഗ്യസേവനത്തിന് സ്വന്തം കീശയില് നിന്ന് പണം നല്കുന്നതിന്റെ സാമ്പത്തിക പ്രത്യാഘാതത്തില് നിന്നും ജനങ്ങളെ സംരക്ഷിക്കുക ഉൾപ്പെടെ അവശ്യവും ഗുണനിലവാരവുമുള്ളതുമായ എല്ലാ ശ്രേണി ആരോഗ്യസേവനവും ഉറപ്പുവരുത്തുന്നതാണ് സാര്വത്രിക ആരോഗ്യ പരിരക്ഷ. ആയുഷ്മാന് ഭാരത് പരിപാടിയുടെ രണ്ടു തൂണുകളായ ആരോഗ്യ-സൗഖ്യ കേന്ദ്രങ്ങളും പ്രധാനമന്ത്രി ജന് ആരോഗ്യ യോജനയും കൊണ്ട് സാര്വത്രിക ആരോഗ്യ പരിരക്ഷ ഉറപ്പു വരുത്താനാണ് ശ്രമിക്കുന്നത്.
രാജ്യരക്ഷാ മന്ത്രാലയം
സാഗർ III ദൗത്യത്തിന്റെ ഭാഗമായി ഐ എൻ എസ് കിൽട്ടൻ കംബോഡിയയിലെ സിഹാനോവില്ലിൽ എത്തി
സാഗർ III ദൗത്യത്തിന്റെ ഭാഗമായി ഇന്ത്യൻ നാവിക സേന കപ്പലായ കിൽട്ടൻ, 2020 ഡിസംബർ 29ന് കംബോഡിയയിലെ സിഹാനോവിൽ തുറമുഖത്ത് എത്തി.
കംബോഡിയയിലെ പ്രളയ ബാധിതരായ ജനങ്ങൾക്കുള്ള സഹായമായി 15 ടൺ അവശ്യ വസ്തുക്കൾ, കംബോഡിയ ദേശീയ ദുരന്ത നിവാരണ കമ്മിറ്റിക്ക് കൈമാറും. മഹാമാരി കാലത്ത്, സൗഹൃദത്തിൽ ഉള്ള വിദേശ രാജ്യങ്ങൾക്ക് മാനുഷികപരമായ സഹായമെത്തിക്കുന്ന ഇന്ത്യയുടെ ദൗത്യത്തിന്റെ ഭാഗമാണ് സാഗർlll. മേഖലയിലെ എല്ലാ രാജ്യങ്ങൾക്കും വളർച്ചയും സുരക്ഷയുംഎന്ന പ്രധാനമന്ത്രി നരേന്ദ്ര മോദിയുടെ ആദർശത്തിന്റെ ഭാഗമായാണ് സാഗർ ദൗത്യം നടപ്പാക്കുന്നത്.
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
താൽച്ചർ ഫെർട്ടിലൈസേഴ്സ് ലിമിറ്റഡ് ) കൽക്കരി ഗ്യാസിഫിക്കേഷനിലൂടെ ഉൽപാദിപ്പിക്കുന്ന യൂറിയയ്ക്കുള്ള പ്രത്യേക സബ്സിഡി നയം കേന്ദ്ര മന്ത്രിസഭ അംഗീകരിച്ചു.
താൽച്ചർ ഫെർട്ടിലൈസേഴ്സ് ലിമിറ്റഡ്  കൽക്കരി ഗ്യാസിഫിക്കേഷനിലൂടെ ഉൽപാദിപ്പിക്കുന്ന യൂറിയയ്ക് പ്രത്യേക സബ്സിഡി നയം രൂപീകരിക്കണമെന്ന വളം മന്ത്രാലയത്തിന്റെ നിർദേശം പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ചേർന്ന സാമ്പത്തിക കാര്യങ്ങൾക്കായുള്ള കേന്ദ്ര മന്ത്രിസഭായോഗം അംഗീകരിച്ചു.
ലക്ഷ്യങ്ങൾ
രാജ്യത്തിന്റെ വിശാലമായ കൽക്കരി ശേഖരം പരിശോധിച്ച് രാജ്യത്തിന്റെ തന്ത്രപരമായ ഊർജ്ജ സുരക്ഷയും യൂറിയയുടെ സ്വയംപര്യാപ്തതയും കണക്കിലെടുത്ത് കൽക്കരി ഗ്യാസിഫിക്കേഷൻ അടിസ്ഥാനമാക്കിയുള്ള സാങ്കേതികവിദ്യയുമായി താൽച്ചർ ഫെർട്ടിലൈസർ ലിമിറ്റഡ് പ്ലാന്റ മുന്നോട്ട് പോകാൻ തീരുമാനിച്ചു. ഈ പദ്ധതി കർഷകർക്ക് വളത്തിന്റെ ലഭ്യത മെച്ചപ്പെടുത്തുകയും കിഴക്കൻ മേഖലയുടെ വികസനം വർദ്ധിപ്പിക്കുകയും രാജ്യത്തിന്റെ കിഴക്കൻ ഭാഗത്ത് യൂറിയ വിതരണം ചെയ്യുന്നതിനുള്ള ഗതാഗത സബ്സിഡി ലാഭിക്കുകയും ചെയ്യും. യൂറിയ ഇറക്കുമതി പ്രതിവർഷം 12.7 എൽഎംടി ആയി കുറയ്ക്കാൻ ഇത് സഹായിക്കും.
'മെയ്ക്ക് ഇൻ ഇന്ത്യ' സംരംഭത്തിനും ആത്മനിർഭർ പ്രചാരണത്തിനും ഈ പദ്ധതി ഉത്തേജനം നൽകും. കൂടാതെ റോഡുകൾ, റെയിൽവേ, വെള്ളം മുതലായ അടിസ്ഥാന സൗകര്യവികസനത്തിന് സഹായകമാകും. പദ്ധതിയുടെ വൃഷ്ടി പ്രദേശത്ത് അനുബന്ധ വ്യവസായങ്ങളുടെ രൂപത്തിൽ പുതിയ ബിസിനസ്സ് അവസരവും പദ്ധതി നൽകും.
കൽക്കരി വില അസ്ഥിരമല്ലാത്തതും ,കൽക്കരി ധാരാളമായി ലഭ്യവുമായതിനാൽ കൽക്കരി ഗ്യാസിഫിക്കേഷൻ പ്ലാന്റുകൾ തന്ത്രപരമായി പ്രധാനപെട്ടവയാണ് എൽഎൻജി ഇറക്കുമതി തുക കുറയ്ക്കുന്നതിലേക്ക് നയിക്കുന്ന യൂറിയ ഉൽപാദനത്തിനായി പ്രധാനപ്പെട്ട പ്രകൃതിവാതകത്തെ ആശ്രയിക്കുന്നത് താൽച്ചർ പ്ലാന്റ് കുറയ്ക്കും. കൽക്കരി ഉപയോഗിച്ചുള്ള പ്രക്രിയകളെ അപേക്ഷിച്ച് വളരെ ചെറിയതോതിലുള്ള സൾഫർ ഓക്സൈഡ്, നൈട്രജൻ ഓക്സൈഡ് സ്വതന്ത്ര കണികകൾ എന്നിവയുടെ ബഹിർഗ്ഗമനം, എന്നിവ നൽകുന്ന ശുദ്ധമായ കൽക്കരി സാങ്കേതികവിദ്യയാണ് താൽച്ചർ യൂണിറ്റിൽ സ്വീകരിച്ച ഗ്യാസിഫിക്കേഷൻ പ്രക്രിയ.
പശ്ചാത്തലം
, ഗെയിൽ  ലിമിറ്റഡ് , കോൾ ഇന്ത്യ ലിമിറ്റഡ് , ഫെർട്ടിലൈസർ കോർപ്പറേഷൻ ഓഫ് ഇന്ത്യ ലിമിറ്റഡ്  എന്നീ നാല് പൊതുമേഖലാ സ്ഥാപനങ്ങളുടെ സംയുക്ത സംരംഭമാണ് താൽച്ചർ ഫെർട്ടിലൈസേഴ്സ് ലിമിറ്റഡ് ), ഇത് നവംബർ 13, 2015 ന് സംയോജിപ്പിച്ചു. ഫെർട്ടിലൈസർ കോർപ്പറേഷൻ ഓഫ് ഇന്ത്യ ലിമിറ്റഡിന്റെ  മുൻകാല താൽച്ചർ പ്ലാന്റിനെ ടിഎഫ്എൽ പുനരുജ്ജീവിപ്പിക്കുന്നു. പ്രതിവർഷം 12.7 ലക്ഷം മെട്രിക് ടൺ  സ്ഥാപിത ശേഷിയുള്ള ഗ്രീൻഫീൽഡ് യൂറിയ പ്ലാന്റ് സ്ഥാപിച്ച് ടിഎഫ്എൽ. ടിഎഫ്എൽ യൂറിയ പദ്ധതിയുടെ കണക്കാക്കിയ പദ്ധതി ചെലവ് 13277.21 കോടി രൂപയാണ് .